వైసీపీ నేతలకు చంద్రబాబు వార్నింగ్....నేను తల్చుకుంటే బయట తిరగలేరు - namasteandhra
మైన్స్ కే భయపడలేదు...రాళ్లదాడో లెక్కా?...చంద్రబాబు ఫైర్
తిరుపతి ఉప ఎన్నికలో గెలుపు కోసం టీడీపీ గట్టి పట్టుదలతో ఉన్న సంగతి తెలిసిందే. టీడీపీ అభ్యర్థి పనబాక లక్ష్మిని గెలిపించుకునేందుకు టీడీపీ అధినేత చంద్రబాబు స్వయంగా ప్రచార బాధ్యతలను తన భుజస్కంధాలపై వేసుకున్నారు. చంద్రబాబు రంగంలోకి దిగడంతో బెదిరిపోయిన వైసీపీ నేతలు కుటిల రాజకీయాలకు తెరతీశారని ఆరోపణలు వస్తున్నాయి. పవిత్రమైన తిరుమల క్షేత్రంలో కక్షా రాజకీయాలకు పాల్పడ్డారని విమర్శలు వస్తున్నాయి.
చంద్రబాబుకు వస్తున్న జనాదరణ ఓర్వలేకే చంద్రబాబు రోడ్ షోపై రాళ్లదాడి జరిగిందన్న ఆరోపణలు వస్తున్నాయి. ఈ నేపథ్యంలో తనపై జరిగిన రాళ్లదాడి ఘటనపై చంద్రబాబు తీవ్రస్థాయిలో స్పందించారు. అలిపిరి ఘటనలో మైన్స్‌కు భయపడలేదని, ఈ గులకరాళ్లకు భయపడతానా…?అంటూ చంద్రబాబు వ్యాఖ్యానించారు. తాను అనుకుంటే ఒక్కరూ బయటకు వచ్చేవాళ్లు కాదని, రౌడీల తోకలు కట్ చేస్తామని చంద్రబాబు వార్నింగ్ ఇచ్చారు.
ప్రపంచం నలుమూలల నుంచి భక్తులు వచ్చే తిరుపతి శోభ పూర్తిగా తగ్గిపోవడానికి ఈ తరహా ఘటనలు దోహదపడతాయని అన్నారు. వైసీపీవి నవరత్నాలు కావవి.. నవ మోసాలని వాటిపై నమ్మకం ఉంటే… చేతకాని మనుషుల్లాగా ఈ రౌడీయిజం ఎందుకని చంద్రబాబు ప్రశ్నించారు. తిరుపతి అభివృద్ధి అంతా టీడీపీ హయాంలోనే జరిగిందని, పార్టీకి తిరుపతి కంచుకోట అని ఆయన అన్నారు.
తిరుపతి టీడీపీ నేతల ఆధ్వర్యంలో నగరంలో జరిగిన ఉగాది వేడుకల్లో చంద్రబాబు పాల్గొన్నారు. తిరుపతిలో గత రెండేళ్ల వైసీపీ పాలనలో తట్ట మట్టి కూడా వేయలేదని విమర్శించారు. హైదరాబాద్‌లోని కేబీఆర్ పార్క్‌కు నమూనాగా ఇక్కడ పార్క్ నిర్మించాలని అనుకున్నామని, తెలుగు గంగ నీళ్లుతెచ్చామని, కొండపైకి నీళ్లు తీసుకెళ్లామని అన్నారు.
కండలేరు ప్రాజెక్టు నుంచి పైప్ లైన్ వేశామని, తిరుమల పవిత్రతను కాపాడామని గుర్తు చేశారు. ఎన్టీఆర్‌తో పాటు తాను, పార్టీ నాయకులు.. ఎవరు తిరుపతి వచ్చినా… పవిత్ర భావంతో స్వామివారి దర్శనం చేసుకునే వాళ్లమని, అధికార దుర్వినియోగానికి ఏనాడూ పాల్పడలేదని అన్నారు. అపచారానికి దూరంగా ఉన్నామని అన్నారు.
vicp nethalaku chandrababu warning....nenu talchukunte bayata tiragaleru - namasteandhra
mines kee bhayapadaledu...ralladado lekka?...chandrababu fire
tirupati upa ennikalo gelupu kosam tdp gatti pattudalatoe unna sangati telisinde. tdp abhyarthi panabaka lakshmini gelipinchukunenduku tdp adhinetha chandrababu swayamgaa prachaara baadhyatalanu tana bhujaskandhaalapai vesukunnaru. chandrababu rangamloki digadamtho bediripoyina vicp nethalu kutila raajakeeyaalaku terateesaarani aaropanalu vastunnaayi. pavitramaina tirumala kshetramlo kaksha raajakeeyaalaku paalpaddaarani vimarsalu vastunnaayi.
chandrababuku vastunna janaadarana orvaleke chandrababu rod shopai ralladadi jarigindanna aaropanalu vastunnaayi. ee nepathyamlo tanapai jarigina ralladadi ghatanapai chandrababu teevrasthaayilo spandinchaaru. alipiri ghatanalo minesku bhayapadaledani, ee gulakaraallaku bhayapadatanay?antuu chandrababu vyaakhyaaninchaaru. taanu anukunte okkaruu bayataku vachevaallu kaadani, roudiila thokalu kat chestamani chandrababu warning icharu.
prapancham nalumoolala nunchi bhaktulu vache tirupati shobha puurtigaa taggipovadaaniki ee taraha ghatanalu dohadapadataayani annaru. viseepeevi navaratnaalu kavavi.. nava mosalani vaatipai nammakam unte chetakaani manushullaagaa ee roudiism endukani chandrababu prasninchaaru. tirupati abhivruddhi antaa tdp hayamlone jarigindani, paarteeki tirupati kanchukota ani aayana annaru.
tirupati tdp nethala aadhvaryamlo nagaramlo jarigina ugaadi vedukallo chandrababu paalgonnaaru. tirupatilo gatha rendella vicp paalanalo tatta matti kuudaa veyaledani vimarsinchaaru. hyderabadoleni kbr paarkyku namuunaagaa ikkada park nirminchaalani anukunnamani, telugu ganga neellutechchaamani, kondapaiki neellu teesukellaamani annaru.
kandaleru praajektu nunchi pipe line vesamani, tirumala pavitratanu kapadamani gurtu chesaru. enteretho paatu taanu, party naayakulu.. evaru tirupati vachina pavitra bhaavamto swaamivaari darsanam chesukune vaallamani, adhikara durviniyogaaniki enaaduu palpadaledani annaru. apachaaraaniki dooramgaa unnaamani annaru.